El PATSECOVA és aplicable en tots els municipis de la Comunitat des del moment de la seua entrada en vigor (1 de setembre de 2021), excepte en els aspectes relatius a planejament i transformació de sòl (consideració de l’ús terciari comercial, criteris per a la dimensió de nou sòl comercial, criteris d’ubicació de nou sòl comercial, dotació mínima en sectors residencials, estàndards urbanístics, etc.), que no són aplicable sobre el planejament municipal ja vigent en el moment de l’entrada en vigor del Pla, en els termes que indica l’article 6.3. És a dir, sí que són aplicables en tots els municipis, en tots els casos, les condicions sobre els usos comercials en sòl existent, tant les condicions en sòl industrial, com els principis de mobilitat sostenible, els estàndards d’aparcament, les condicions d’accessibilitat i les d’integració paisatgística aplicables a noves implantacions comercials en sòl urbà existent. També són aplicable, en tots els casos, les actuacions dinamitzadores del comerç i de millora de les infraestructures comercials recollides en el Títol IX del Pla, perquè la seua implementació i desenvolupament per part dels ajuntaments no requereix de la modificació del seu planejament urbanístic municipal.